[{"text_idx": "#000003", "text": "Tiwtor yn defnyddio\u2019i dyslecsia i ysbrydoli dysgwyr"}, {"text_idx": "#000005", "text": "Stephanie Fry wedi goresgyn rhwystrau dyslecsia."}, {"text_idx": "#000006", "text": "Mae llawer o bobl yn gweld dyslecsia fel rhwystr. Fodd bynnag, mae Stephanie Fry, sy\u2019n diwtor, yn canolbwyntio ar y cyfle y mae\u2019n ei roi iddi helpu ei dysgwyr i wireddu eu potensial."}, {"text_idx": "#000007", "text": "A hithau\u2019n rheolwr sgiliau gyda Wales England Care, mae Stephanie, 29, o Gasnewydd, yn rheoli ti\u0302m bach o anogwyr sgiliau gan arbenigo mewn cefnogi dysgwyr a\u0302 dyslecsia, a defnyddio\u2019i phrofiad ei hunan o\u2019r cyflwr i wneud hynny."}, {"text_idx": "#000008", "text": "Cafodd Stephanie ddiagnosis o ddyslecsia yn 2007 tra oedd yn y coleg, ac aeth ymlaen i ennill gradd mewn Gwasanaethau Cyhoeddus yn 2013. Mae\u2019n so\u0302n am ei thaith ddysgu ei hunan er mwyn helpu dysgwyr i ddod dros eu hofn o Fathemateg a Saesneg. Gwaetha\u2019r modd, mae llawer ohonynt wedi cael profiad gwael yn yr ysgol."}, {"text_idx": "#000010", "text": "Yn y dathliad blynyddol hwn o lwyddiant eithriadol ym maes hyfforddiant a phrentisiaethau, bydd 35 o ymgeiswyr yn cystadlu mewn 12 categori. Cyhoeddir enwau\u2019r enillwyr mewn seremoni wobrwyo ddigidol ar 29 Ebrill."}, {"text_idx": "#000013", "text": "A hithau wedi bod yn weithiwr cymorth, ymunodd Stephanie a\u0302 Wales England Care yn 2017 ac mae\u2019n frwd o blaid dysgu parhaus."}, {"text_idx": "#000016", "text": "A hithau\u2019n awyddus i hybu ei datblygiad proffesiynol parhaus, ymunodd Stephanie a\u0302 Chynllun Arweinwyr y Dyfodol gan Wales England Care yn 2019, gan ddatblygu cynlluniau hyfforddi i wella profiadau\u2019r dysgwyr a rhannu arferion gorau gyda chydweithwyr."}, {"text_idx": "#000017", "text": "\u201cDydw i ddim yn gweld dyslecsia fel rhwystr erbyn hyn, ond fel cyfle i gefnogi pobl eraill fel y ces i fy nghefnogi i oresgyn heriau ac i wireddu fy mhotensial,\u201d meddai Stephanie."}, {"text_idx": "#000018", "text": "Dywedodd Helen Harris, rheolwr ansawdd Wales England Care: \u201cMae Steph yn temlo bod ei phrofiad wedi\u2019i helpu i uniaethu a\u0302\u2019r dysgwyr ac addasu ei ffordd o weithio ar gyfer pawb yn unigol.\u201d"}, {"text_idx": "#000019", "text": "Dywedodd Gweinidog yr Economi, Trafnidiaeth a Gogledd Cymru, Ken Skates: \u201cMae ein Rhaglenni Prentisiaethau a Hyfforddeiaethau yn helpu pobl i gyflawni eu huchelgeisiau am yrfa ac rwyf wrth fy modd ein bod eisoes wedi cyrraedd ein nod o greu 100,000 o brentisiaethau yn nhymor y Senedd hon."}, {"text_idx": "#000023", "text": "\u00ab Karen yn ysbrydoli dysgwyr cyfrifeg i gyflawni eu potensial \u2014\nMenter gymdeithasol yn gosod esiampl trwy recriwtio 28 o brentisiaid anabl \u00bb"}]